ddrg/super_eurlex huggingface dataset:
DA Den Europæiske Unions Tidende L 268/12

KOMMISSIONENS GENNEMFØRELSESFORORDNING (EU) Nr. 968/2013

af 9. oktober 2013

om fastsættelse af udstedelsesprocentsatsen for eksportlicenser, afvisning af eksportlicensansøgninger og suspension af indgivelsen af eksportlicensansøgninger for sukker, der er fremstillet ud over kvoten

EUROPA-KOMMISSIONEN HAR —

under henvisning til traktaten om den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og særlige bestemmelser for visse landbrugsprodukter (fusionsmarkedsordningen) (1),

under henvisning til Kommissionens forordning (EF) nr. 951/2006 af 30. juni 2006 om gennemførelsesbestemmelser til Rådets forordning (EF) nr. 318/2006 for så vidt angår handel med tredjelande inden for sukkersektoren (2), særlig artikel 7e sammenholdt med artikel 9, stk. 1, og

ud fra følgende betragtninger:

(1) Efter artikel 61, stk. 1, litra d), i forordning (EF) nr. 1234/2007 kan sukker, der i løbet af et produktionsår er produceret ud over den kvote, der er omhandlet i samme forordnings artikel 56, kun eksporteres inden for det af Kommissionen fastsatte kvantitative loft.

(2) Kommissionens gennemførelsesforordning (EU) nr. 476/2013 af 23. maj 2013 om fastsættelse af det kvantitative loft for eksport af sukker og isoglucose, der er fremstillet ud over kvoten, indtil udgangen af produktionsåret 2013/2014 (3), har fastsat de pågældende kvantitative lofter.

(3) De mængder sukker, for hvilke der er indgivet ansøgninger om eksportlicenser, overstiger den mængde, som er fastsat i gennemførelsesforordning (EU) nr. 476/2013. Der bør derfor fastsættes en godkendelsesprocentsats for de mængder, der blev ansøgt om den 1. til 4. oktober 2013. Alle eksportlicensansøgninger for sukker, der blev indgivet efter den 4. oktober 2013, bør derfor afvises, og indgivelsen af eksportlicensansøgninger bør suspenderes —

UDSTEDT FØLGENDE FORORDNING:

Artikel 1

1. For de ansøgninger om eksportlicenser for sukker ud over kvoten, der blev indgivet den 1. til 4. oktober 2013, fastsættes der en udstedelsesprocentsats på 42,169456 %.

2. Ansøgninger om eksportlicenser for sukker ud over kvoten, der blev indgivet den 7., 8., 9., 10. og 11. oktober 2013, afvises.

3. Indgivelse af ansøgninger om eksportlicenser for sukker ud over kvoten suspenderes fra den 14. oktober 2013 til den 30. september 2014.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 9. oktober 2013. På Kommissionens vegne For formanden Jerzy PLEWA Generaldirektør for landbrug og udvikling af landdistrikter

(1) EUT L 299 af 16.11.2007, s. 1.

(2) EUT L 178 af 1.7.2006, s. 24.

(3) EUT L 138 af 24.5.2013, s. 5.
(3)

Strukturændringer i Italien har medført en nedgang i antallet af de mindste bedrifter og i deres bidrag til den samlede landbrugsproduktion, hvilket betyder, at der ikke længere er nogen grund til at lade dem indgå i undersøgelsesområdet med henblik på at dække den mest relevante del af landbrugsaktiviteterne. Grænsen for Italien bør tilpasses for at sikre, at den italienske stikprøve bliver mere repræsentativ, og antallet af bedrifter justeres.
(6)

Derfor bør medlemsstaternes frist for udbetaling af den finansielle støtte fra Unionen for de pågældende operationelle programmer forlænges for gennemførelsesåret 2012, for at tage hensyn til, at medlemsstaterne frem til at Kommissionen iværksatte sin appel kan have suspenderet behandlingen af ansøgninger om udbetaling i denne periode.
(2)

Ansøgeren anfører, at som følge af Pfizer Ltd.'s beslutning om at gøre sin afdeling for dyresundhed til en selvstændig virksomhed under navnet Zoetis Belgium SA og overføre markedsføringstilladelserne for coccidiostatika fra Pfizer Ltd. til Zoetis Belgium SA, ejer sidstnævnte markedsføringsrettighederne for tilsætningsstofferne decoquinat, lasalocid A-natrium, α-maduramicinammonium, robenidinhydrochlorid og salinomycin.
(4)

Både varetagelsen af pengepolitiske forpligtelser og forvaltningen af statsgæld har konsekvenser for velfungerende rentemarkeder og bør koordineres for at sikre, at disse to funktioner udføres effektivt. Da anvendelsesområdet for forordning (EU) nr. 648/2012 ikke omfatter centralbanker og andre offentlige organer i Unionen, der forvalter den offentlige gæld, for at undgå at begrænse deres muligheder for at varetage deres opgaver af samfundsmæssig interesse, ville anvendelse af forskellige bestemmelser på sådanne funktioner, når de udføres af enheder fra tredjelande, skade deres effektivitet. For at sikre, at tredjelandes centralbanker og andre offentlige organer, der har ansvar for forvaltningen af den offentlige gæld, eller som deltager heri, fortsat kan varetage deres opgaver på passende vis, bør tredjelandes offentlige organer, der har ansvar for forvaltningen af den offentlige gæld, eller som deltager heri, også være undtaget fra forordning (EU) nr. 648/2012 —
DA Den Europæiske Unions Tidende L 279/65

KOMMISSIONENS GENNEMFØRELSESFORORDNING (EU) Nr. 1009/2013

af 18. oktober 2013

om fastsættelse af den tildelingskoefficient, der skal anvendes på ansøgninger om importlicens for olivenolie, der er indgivet fra den 14. til den 15. oktober 2013 som led i toldkontingentet for Tunesien og om suspension af udstedelsen af importlicenser for oktober 2013

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),

under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2, og

ud fra følgende betragtninger:

(1) Ved artikel 3, stk. 1 og 2, i protokol nr. 1 (3) til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (4) åbnes der et toldfrit toldkontingent for import af ubehandlet olivenolie henhørende under KN-kode 1509 10 10 og 1509 10 90, som er fuldstændigt fremstillet i Tunesien, og som transporteres direkte fra dette land til EU, inden for en mængde, der fastsættes hvert år.

(2) I artikel 2, stk. 2, i Kommissionens forordning (EF) nr. 1918/2006 af 20. december 2006 om åbning og forvaltning af et toldkontingent for olivenolie med oprindelse i Tunesien (5), fastsættes der månedlige kvantitative begrænsninger for udstedelsen af importlicenser.

(3) I henhold til artikel 3, stk. 1, i forordning (EF) nr. 1918/2006 er der til myndighederne blevet indsendt ansøgninger om udstedelse af importlicens for en samlet mængde, der overstiger den maksimumsmængde, der er fastsat for oktober måned, jf. forordningens artikel 2, stk. 2.

(4) Derfor bør Kommissionen fastsætte en tildelingskoefficient, så der kan udstedes importlicenser i forhold til den disponible mængde.

(5) Da maksimumsmængden for oktober måned er nået, kan der ikke udstedes nogen importlicenser for denne måned —

VEDTAGET DENNE FORORDNING:

Artikel 1

De importlicensansøgninger, der blevet indsendt den 14. og den 15. oktober 2013 i henhold til artikel 3, stk. 1, i forordning (EF) nr. 1918/2006, multipliceres med en tildelingskoefficient på 39,536727 %.

Udstedelsen af importlicenser for de mængder, der er ansøgt om fra den 21. oktober 2013, suspenderes for oktober måned 2013.

Artikel 2

Denne forordning træder i kraft den 19. oktober 2013.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. oktober 2013. På Kommissionens vegne For formanden Jerzy PLEWA Generaldirektør for landbrug og udvikling af landdistrikter

(1) EUT L 299 af 16.11.2007, s. 1.

(2) EUT L 238 af 1.9.2006, s. 13.

(3) EFT L 97 af 30.3.1998, s. 57.

(4) EFT L 97 af 30.3.1998, s. 2.

(5) EUT L 365 af 21.12.2006, s. 84.
(2)

Sanktionskomitéen under FN’s Sikkerhedsråd besluttede den 8. oktober 2013 at fjerne en enhed fra listen over de personer, grupper og enheder, over for hvem indefrysningen af pengemidler og økonomiske ressourcer skal gælde.
DA Den Europæiske Unions Tidende L 277/5

KOMMISSIONENS GENNEMFØRELSESFORORDNING (EU) Nr. 998/2013

af 17. oktober 2013

om udstedelse af importlicenser for hvidløg i delperioden 1. december 2013 til 28. februar 2014

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),

under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2, og

ud fra følgende betragtninger:

(1) Kommissionens forordning (EF) nr. 341/2007 (3) omhandler åbning og forvaltning af toldkontingenter og indførelse af en ordning med importlicenser og oprindelsescertifikater for hvidløg og visse andre landbrugsprodukter importeret fra tredjelande.

(2) De mængder, som traditionelle importører og nye importører har ansøgt om A-licenser for i de første syv dage af oktober 2013 i henhold til artikel 10, stk. 1, i forordning (EF) nr. 341/2007, overstiger de disponible mængder for produkter med oprindelse i Kina og Argentina.

(3) Derfor bør det i henhold til artikel 7, stk. 2, i forordning (EF) nr. 1301/2006 fastsættes, i hvilket omfang de A-licensansøgninger, der er sendt til Kommissionen senest den 14. oktober 2013, kan imødekommes efter artikel 12 i forordning (EF) nr. 341/2007.

(4) Denne forordning bør træde i kraft straks efter offentliggørelsen for at sikre, at proceduren for udstedelsen af importlicenser forvaltes effektivt —

VEDTAGET FØLGENDE FORORDNING:

Artikel 1

De A-importlicensansøgninger, der er indgivet i henhold til artikel 10, stk. 1, i forordning (EF) nr. 341/2007 i løbet af de første syv dage af oktober 2013 og sendt til Kommissionen senest den 14. oktober 2013, imødekommes for de i bilaget anførte procentsatser af de ønskede mængder.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. oktober 2013. På Kommissionens vegne For formanden Jerzy PLEWA Generaldirektør for landbrug og udvikling af landdistrikter

(1) EUT L 299 af 16.11.2007, s. 1.

(2) EUT L 238 af 1.9.2006, s. 13.

(3) EUT L 90 af 30.3.2007, s. 12.
DA Den Europæiske Unions Tidende L 277/7

KOMMISSIONENS GENNEMFØRELSESFORORDNING (EU) Nr. 999/2013

af 17. oktober 2013

om udstedelse af importlicenser og tildeling af importrettigheder på grundlag af de ansøgninger, der er indgivet i løbet af de første syv dage af oktober 2013 inden for rammerne af de toldkontingenter for fjerkrækød, der er åbnet ved forordning (EF) nr. 616/2007

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),

under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2, og

ud fra følgende betragtninger:

(1) Ved Kommissionens forordning (EF) nr. 616/2007 (3) er der åbnet toldkontingenter for import af fjerkrækød med oprindelse i Brasilien, Thailand og andre tredjelande.

(2) De ansøgninger om importlicenser, der er indgivet i løbet af de første syv dage af oktober 2013 for så vidt angår gruppe 1, 2, 4A, 6A, 7 og 8 for delperioden 1. januar til 31. marts 2014 overstiger for visse kontingenter de disponible mængder. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som skal anvendes på de mængder, der er ansøgt om.

(3) De ansøgninger om importrettigheder, der er indgivet i løbet af de første syv dage af oktober 2013 for så vidt angår gruppe 5A for delperioden 1. januar til 31. marts 2014 overstiger for visse kontingenter de disponible mængder. Det bør derfor fastsættes, i hvilket omfang der kan tildeles importrettigheder, idet der fastsættes en tildelingskoefficient, som skal anvendes på de mængder, der er ansøgt om —

VEDTAGET DENNE FORORDNING:

Artikel 1

1. De i bilaget anførte tildelingskoefficienter anvendes på de ansøgninger om importlicenser, der er indgivet for delperioden 1. januar til 31. marts 2014 for så vidt angår gruppe 1, 2, 4A, 6A, 7 og 8, jf. forordning (EF) nr. 616/2007.

2. De i bilaget anførte tildelingskoefficienter anvendes på de ansøgninger om importrettigheder, der er indgivet for delperioden 1. januar til 31. marts 2014 for så vidt angår gruppe 5A, jf. forordning (EF) nr. 616/2007.

Artikel 2

Denne forordning træder i kraft den 18. oktober 2013.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. oktober 2013. På Kommissionens vegne For formanden Jerzy PLEWA Generaldirektør for landbrug og udvikling af landdistrikter

(1) EUT L 299 af 16.11.2007, s. 1.

(2) EUT L 238 af 1.9.2006, s. 13.

(3) EUT L 142 af 5.6.2007, s. 3.
(1)

I Kommissionens forordning (EF) nr. 792/2009 (2) er der fastsat fælles regler for, hvordan medlemsstaterne skal sende oplysninger og dokumenter til Kommissionen. Disse regler omhandler især medlemsstaternes forpligtelse til at anvende de informationssystemer, som Kommissionen stiller til rådighed, og valideringen af adgangsrettighederne for de myndigheder eller enkeltpersoner, der er bemyndiget til at sende underretninger. I forordning (EF) nr. 792/2009 er der desuden fastsat fælles principper for informationssystemerne for at garantere dokumenternes ægthed, integritet og læsbarhed over tid, og der fastsættes bestemmelser om beskyttelse af personoplysninger. Forpligtelsen til at bruge disse informationssystemer skal angives i hver forordning, hvori der fastsættes en specifik underretningspligt.
DA Den Europæiske Unions Tidende L 285/2

KOMMISSIONENS GENNEMFØRELSESFORORDNING (EU) Nr. 1048/2013

af 28. oktober 2013

om ændring af forordning (EF) nr. 828/2009 om gennemførelsesbestemmelser for produktionsårene 2009/10 til 2014/15 for import og raffinering af sukkerprodukter henhørende under pos. 1701 i forbindelse med præferenceaftaler

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 732/2008 af 22. juli 2008 om anvendelse af et arrangement med generelle toldpræferencer fra den 1. januar 2009 og om ændring af forordning (EF) nr. 552/97, (EF) nr. 1933/2006 og af Kommissionens forordning (EF) nr. 1100/2006 og (EF) nr. 964/2007 (1), særlig artikel 11, stk. 7, og

ud fra følgende betragtninger:

(1) I henhold til artikel 1, stk 4, i Kommissionens forordning (EF) nr. 828/2009 (2) vil et land, der er opført i bilag I til forordning (EF) nr. 732/2008 som mindst udviklet land, kunne opføres i bilag I til forordning (EF) nr. 828/2009.

(2) Myanmar/Burma fik den 19. juli 2013 med tilbagevirkende kraft fra den 13. juni 2012 igen adgang til generelle toldpræferencer i henhold til Europa-Parlamentets og Rådets forordning (EU) nr. 607/2013 af 12. juni 2013 om ophævelse af Rådets forordning (EF) nr. 552/97 om midlertidig tilbagetrækning af Myanmars/Burmas adgang til generelle toldpræferencer (3).

(3) Myanmar/Burma er et mindst udviklet land, der er opført som mindst udviklet land i bilag I til forordning (EF) nr. 732/2008, og har anmodet Kommissionen om at blive opført i bilag I til forordning (EF) nr. 828/2009. Myanmar/Burma producerer sukker og er derfor en potentiel eksportør til Den Europæiske Union.

(4) Forordning (EF) nr. 828/2009 bør derfor ændres i overensstemmelse hermed.

(5) De i denne forordning foreskrevne foranstaltninger er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

VEDTAGET DENNE FORORDNING:

Artikel 1

Del I i bilag I til forordning (EF) nr. 828/2009 affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 28. oktober 2013. På Kommissionens vegne José Manuel BARROSO Formand

(1) EUT L 211 af 6.8.2008, s. 1.

(2) Kommissionens forordning (EF) nr. 828/2009 af 10. september 2009 om gennemførelsesbestemmelser for produktionsåret 2009/10 til 2014/15 for import og raffinering af sukkerprodukter henhørende under pos. 1701 i forbindelse med præferenceaftaler (EUT L 240 af 11.9.2009, s. 14).

(3) EUT L 181 af 29.6.2013, s. 13.
(3)

Bilagene til direktiv 2000/36/EF, 2001/111/EF og 2001/113/EF indeholder tekniske elementer, som muligvis skal tilpasses eller ajourføres for at tage hensyn til udviklingen inden for de relevante internationale standarder. Direktiv 2000/36/EF og 2001/111/EF tillægger imidlertid ikke Kommissionen passende beføjelser til omgående at ændre bilagene hertil for at tage hensyn til en sådan udvikling. For at sikre en konsekvent gennemførelse af direktiv 2000/36/EF og 2001/111/EF bør yderligere beføjelser til at ændre del C og D i bilag I til direktiv 2000/36/EF og del B i bilaget til direktiv 2001/111/EF derfor delegeres til Kommissionen for at tage hensyn til udviklingen inden for de relevante internationale standarder. Direktiv 2001/113/EF tillægger ydermere Kommissionen beføjelse til at bringe nævnte direktiv på linje med udviklingen inden for de relevante internationale standarder i overensstemmelse med forskriftsproceduren. Som følge af Lissabontraktatens ikrafttræden bør denne tillæggelse af beføjelser tilpasses artikel 290 i TEUF, og omfanget af disse beføjelser bør gennemgås.
Følgende stykker indsættes:

"3a. Med henblik på at gennemføre vurderinger af finansielle institutioners modstandsdygtighed på EU-plan, som beskrevet i nærværende artikel, kan myndigheden i overensstemmelse med artikel 35 og med forbehold af betingelserne deri kræve at få oplysninger udleveret direkte fra disse finansielle institutioner. Myndigheden kan også kræve, at de kompetente myndigheder foretager specifikke evalueringer. Den kan kræve, at de kompetente myndigheder foretager inspektioner på stedet, og kan deltage i sådanne inspektioner på stedet i overensstemmelse med artikel 21 og med forbehold af betingelserne deri for at sikre sammenlignelige og troværdige metoder, praksis og resultater.

3b. Myndigheden kan anmode om, at de kompetente myndigheder kræver, at finansielle institutioner gør oplysninger, som de skal indgive i henhold til stk. 3a, til genstand for en uafhængig revision."
(1)

Fabrikanten af lette erhvervskøretøjer Piaggio har meddelt Kommissionen, at de gennemsnitlige specifikke CO2-emissioner i 2010 for denne fabrikant, der er anført i Kommissionens delegerede forordning (EU) nr. 114/2013 af 6. november 2012 om udbygning af Europa-Parlamentets og Rådets forordning (EU) nr. 510/2011, for så vidt angår regler for ansøgning om undtagelse fra de specifikke CO2-emissionsmål for nye lette erhvervskøretøjer (2), ikke er korrekte. Fabrikanten har forelagt detaljeret dokumentation, som viser, at de gennemsnitlige specifikke CO2-emissioner i 2010 var betydeligt større end den værdi, der er anført i forordningen.
(4)

Visse medlemsstatsområder er blevet anerkendt som varroatosefrie ved Kommissionens gennemførelsesafgørelse 2013/503/EU (3). I henhold til de i nævnte afgørelse fastsatte supplerende garantier, der kræves i samhandelen for at beskytte disse områders status som varroatosefrie, skal medlemsstater forbyde indførsel til Unionen af sendinger af bidronninger og ledsagende arbejdsbier, hvis deres endelige bestemmelsessted er et varroatosefrit område.
(5)

For at sikre kontinuitet og tid til at foretage den nødvendige evaluering af medlemsstaternes anmodninger og undgå afbrydelser i produktionsenheder, der er etableret og har produceret i henhold til nationalt anerkendte regler før den 1. januar 2009, bør den overgangsperiode, der er fastsat ved artikel 95, stk. 11, i forordning (EF) nr. 889/2008, forlænges.
(5)

Den normale prøveudtagningsplan for histamin fra fiskevarer består af ni stikprøver, hvilket kræver meget prøvemateriale. Fodnote 18 til fødevaresikkerhedskriterium 1.26 for fiskevarer fastlægger, at der kan udtages enkeltprøver i detailleddet. I sådanne tilfælde bør hele partiet ikke anses for at være usikkert blot på basis af resultatet af én prøve. Dog bør hele partiet anses for at være usikkert, hvis en ud af ni analyserede stikprøver viser sig at være over M. Dette bør også være tilfældet, når enkeltprøver viser sig at være over M. Fodnote 18 bør derfor ændres. Fodnote 18 bør også anvendes for både fødevaresikkerhedskriterium 1.26 og 1.27.
(5)

En række medlemsstater gav imidlertid udtryk for betænkeligheder med hensyn til, om en sådan godkendelse med de pågældende anvendelsesbetingelser ville fremme og tilskynde til forbrug af fødevarer, der indeholder sukkerarter ud over dem, der forekommer naturligt i dem. Desuden ville den sende modstridende, forvirrende signaler til forbrugerne, især på baggrund af de nationale kostråd om at begrænse indtagelsen af sukker. Det vurderes, at det for denne specifikke sundhedsanprisning er muligt at bringe indbyrdes modstridende mål i overensstemmelse med hinanden ved at godkende anprisningen på særlige anvendelsesbetingelser, som begrænser dens anvendelse til fødevarer, der enten har et lavt sukkerindhold eller ikke er tilsat sukkerarter ud over dem, de måtte indeholde naturligt.
(2)

Den 18. oktober 2013 besluttede Sanktionskomitéen under FN’s Sikkerhedsråd at tilføje én fysisk person og én enhed til listen over de personer, grupper og enheder, der er omfattet af indefrysningen af pengemidler og økonomiske ressourcer. Den 24. oktober 2013 besluttede Sanktionskomitéen under FN's Sikkerhedsråd at tilføje yderligere en fysisk person til listen. Den 16. oktober 2013 besluttede Sanktionskomitéen under FN's Sikkerhedsråd endvidere at ændre en enhed på listen.
Udløbsdato for stoffets godkendelse

»236

Kiselgur (diatoméjord) CAS-nr.: 61790-53-2 CIPAC-nr.: 647

Kiselgur (intet IUPAC-navn) Diatoméjord Amorft siliciumdioxid Silica Diatomit

Produktet består af 100 % diatoméjord. Højst 0,1 % partikler af krystallinske silikater (med en diameter på under 50 μm)

1. september 2009

31. august 2019
(3)

Hvad angår produkter og udstyr, der indeholder eller kun kan fungere ved hjælp af haloner, til kritiske anvendelser i fly som anført i punkt 4.1 til 4.6 i bilag VI til forordning (EF) nr. 1005/2009, har kravet om en særskilt tilladelse til hver enkelt eksport og import vakt bekymring på grund af timingforholdene i luftfartssektoren, da det i nogle tilfælde kan være nødvendigt at udstede en tilladelse med meget kort frist for at undgå, at et fly får startforbud. I forhold til andre sektorer, der bruger haloner til kritiske anvendelser, importerer og eksporterer luftfartssektoren i sagens natur haloner oftere, og processen er af meget repetitiv karakter.